GiliGold/VAD_KnessetCorpus huggingface dataset:
עדיאל שמרון: יש פיקוח מקצועי שלנו על העניין הזה.
עדיאל שמרון: הוא גם כללי וגם נקודתי ביחס לכל קהילה וקהילה.
עדיאל שמרון: לפעמים יש מפגש רצונות בין הקהילה לבין מה שהמדינה או שהרשות המקומית מעמידה לרשותה, לפעמים מפגש הרצונות לא תואם אחד לאחד וזה חלק גם כן מהשיקולים המקצועיים.
עדיאל שמרון: לגופו של עניין, יש מענה גם בתקציב וגם ברמה המקצועית לנושא הטיפול בקהילות היעד.
עדיאל שמרון: לגבי הייעוץ הארגוני לקהילות והטיפול בקהילות - כזכור לך בביקור בעמק חפר הויכוח שהתנהל שם היה האם אותו יעוץ ארגוני של הקהילה שלפעמים הדברים הולכים יותר טוב ולפעמים פחות טוב.
עדיאל שמרון: אני יכול להתייחס לנושא התקציבים באופן כללי אם את רוצה, כמו שאמר המשנה למנכ"ל משרד הרווחה נושא התקציבים הוא שנתי.
עמירה דותן: חגית אומרת שהיא מאתרת את הקהילה שלה, ושהיא מרגישה שהיא צריכה ליווי כדי לחזור חזרה לחיים נורמאליים, סליחה על הביטוי הבלתי פרלמנטארי.
עמירה דותן: למי היא פונה?
עמירה דותן: האם היא פונה למועצה אזורית?
חגית ירון: עדיאל, שאלת הפיקוח באמת מעניינת אותי.
חגית ירון: בתור אחת שנמצאת בשטח אני לא יודעת על מי אתה מדבר.
חגית ירון: אם אתה מדבר על דניאל שטרול, אז מזמן לא נפגשנו כדי לראות מה קורה בשטח.
חגית ירון: שנית, יושב שם קובוש ובמועצה אזורית חוף אשקלון יש לי היום שלושה יועצים שעומדים להפסיק לעבוד כי הם לא קיבלו כסף על עבודה שהם כבר עשו, אני כבר לא מדברת על העתיד.
חגית ירון: במקרה של מועצה אזורית חוף אשקלון אני מדברת היום בדיני נפשות.
חגית ירון: יש לי קהילה אחת שאם לא ניתן לה את דניאל, אנחנו מרסקים את האנשים.
עדיאל שמרון: אני למד מזה שיש שלושה יועצים שעובדים בשטח ויש מענה, אלא שיש פה בעיה של תקציב.
חגית ירון: דיברתי על ניצן, יש כמובן יותר יועצים שעובדים בשטח.
עדיאל שמרון: אני חושב שכדאי שנקדיש זמן לסוגיות התקציב ולבעייתיות הקיימת בתקציב, ונתייחס לזה באופן כללי.
עדיאל שמרון: אנחנו מודעים לכל הבעיות, אנחנו מטפלים בהם יחד עם משרד הפנים, יחד עם האוצר.
עדיאל שמרון: בוועדת הכספים יש עכשיו פניה של כסף שצריך לעבור.
עדיאל שמרון: אנחנו מודעים לזה שיש עיכובים, אני אתייחס לנושא התקציבי בנפרד.
עמירה דותן: למי חגית פונה?
עדיאל שמרון: היא לא צריכה לפנות, יש כבר יועצים בשטח.
חגית ירון: לא לכל הקהילות.
עמירה דותן: בעיקרון היא עומדת מול הרשות המקומית שצריכה לתת לה תשובות גם מקצועיות.
כרמית אוחיון: לנושא הליווי הקהילתי יש שתי פנים, ורונית קצת ערבבה בהקשר הזה את העובדים הסוציאליים הקהילתיים שהם חלק מתקני העובדים הסוציאליים שהאריכו את התקנים ל-2007 כך שאין בעיה.
כרמית אוחיון: בתוך התקנים הרשות יכולה לבחור לצבוע אותם כתקנים של עובדים סוציאליים פרטניים, עובדת נערה במצוקה, או עובד סוציאלי קהילתי, ויש את היועצים המלווים שהם מומחים שבאים כיועצים חיצוניים.
כרמית אוחיון: אנחנו באמת שוקלים איך לעשות.
כרמית אוחיון: בשלב הראשון על-פי בקשת הקהילות רבים מהיועצים הם יועצים שליוו את הקהילות עוד טרם הפינוי, והם המשיכו ללוות אותם עד היום.
כרמית אוחיון: זה אנשים מסוימים שהקהילות רצו.
כרמית אוחיון: היום אנחנו שוקלים אולי לשנות את מודל הפעולה.
כרמית אוחיון: יהיה לנו פול של יועצים שייתן ייעוץ איך לתגבר את כל מערך העובדים הסוציאליים הקהילתיים מול משרד הרווחה, ואנחנו באיזשהו מהלך דיונים על הנושא הזה.
רונית שוהם: אני עובדת סוציאלית קהילתית מומחית, אני גם מנהלת המחלקה לשירותים חברתיים עם ניסיון ארוך.
רונית שוהם: היום המנדט לטיפול בנושא ליווי קהילות, עבודה עם כל הקהילות, בניית חזון קהילה, הוא במשרד הרווחה בשירות לעבודה קהילתית.
רונית שוהם: זה פועל באמצעות המחלקות לשירותים חברתיים.
רונית שוהם: מנהל מחלקה לשירותים חברתיים ממנה אחראי ומפקח על העובדים הקהילתיים שלו בתוך המחלקה והוא מארגן את העבודה איפה צריך את הליווי של הקהילה ואיפה צריך את העבודה הפרטנית, סדנאות וקבוצות.
רונית שוהם: היום יש לנו שתי מערכות מקבילות, היועצים הארגוניים שמנהלת סל"ע ומשלמת ומתקצבת ומפעילה, והעובדים הסוציאליים שנמצאים אצל מנהל מחלקת הרווחה.
רונית שוהם: עד היום לא תמיד היה קשר בין היועצים הארגוניים לבין מנהל המחלקה לשירותים חברתיים.
רונית שוהם: זאת אומרת, יכלו ללכת בשני קווים מתנגדים, אפילו לא מקבילים בעבודה שלהם מול הקהילות.
רונית שוהם: יכול היה מנהל המחלקה לשירותים חברתיים עם העובד הקהילתי שלו, לעבוד מול הקהילה בכיוון מסוים, ואותו יועץ שנכנס פרי לאנס חיצוני לעבוד איתם מכיוון אחר.
כרמית אוחיון: על-פי בקשת הקהילה.
רונית שוהם: לא משנה.
כרמית אוחיון: זה משנה.
כרמית אוחיון: הקהילה ביקשה אדם ספציפי שילווה.
כרמית אוחיון: את צודקת שזה בעייתי.
רונית שוהם: שתינו יודעות שלפעמים הרסו קהילה בדרך בגלל שעבדו בצורה מסוימת.
רונית שוהם: היו כמה מקרים ואנחנו היינו בקשר עם הדבר הזה.
רונית שוהם: אנחנו מבקשים שהמנדט והאחריות לליווי הקהילות ולפיקוח עם העובדים הקהילתיים עם תכנית העבודה השנתית, יחזור למשרד הרווחה לשירות לעבודה קהילתית כך שזה יהיה גוף רחב אחד שזה המנדט שלו כל השנים.
רונית שוהם: גם היום כפי שיעל אומרת, היא מפעילה עובדים קהילתיים במחלקה.
רונית שוהם: היא יודעת להפעיל אותם, למה זה לא עובד כך?
מנחם וגשל: במקרה ביום ראשון הקרוב יש ישיבה אצלי עם מנהלת סל"ע, ורונית שותפה לה, בדיוק על הסוגיה הזאת.
רונית שוהם: רונית לחצה שהיא תהיה.
מנחם וגשל: רונית לחצה שהישיבה תתקיים, והישיבה מתקיימת.
מנחם וגשל: הנקודה היא שאין כל כך הרבה מנגנונים יפים שנבנו סביב העניין.
מנחם וגשל: אבל אחד המנגנונים היותר יפים שנבנו סביב העניין בנושא רווחה, הוא העובדה שהגענו לתיאום לגבי הלשכות והנחייה ללשכות עם מנהלת סל"ע לגבי העובדה שאנחנו לא מקצים תקציבים לחוד והם מקצים תקציבים לחוד, וקורה מה שקורה בהרבה מקומות.
מנחם וגשל: למשל, באתר ניצן הגענו למשהו שאין אותו בשום מקום אחר במדינה.
מנחם וגשל: משרד הרווחה ומשרד החינוך בנושא נוער, משתפים שם פעולה ולא מקימים מערכות מקבילות שמקזזות אחת את השנייה במקום לשתף פעולה.
מנחם וגשל: הגענו לזה באתר ניצן, והגענו לזה בשולחן העגול.
מנחם וגשל: לפחות נרוויח מזה משהו.
מנחם וגשל: ביום ראשון כל הגורמים ישבו סביב השולחן, ואנחנו נדווח לוועדה מהן תוצאות הדיון.
מנחם וגשל: יש כאן שתי סוגיות.
מנחם וגשל: ראשית, סוגיית הליווי של הקהילה כקהילה.
מנחם וגשל: שנית, סוגיית הניתוק.
מנחם וגשל: אנחנו נשב ביחד, נוציא תכנית עבודה.
מנחם וגשל: אם היא תהיה מוסכמת היא תהיה מוסכמת.
מנחם וגשל: אם היא לא תהיה מוסכמת, נודיע מה לא מוסכם בה.
מנחם וגשל: גם רונית מוזמנת לישיבה, רונית יזמה אותה.
מנחם וגשל: כרמית מוזמנת כמנהלת סל"ע.
עמירה דותן: רונית, ישר כח על היוזמה.
עמירה דותן: ביום שני בבוקר נקבל דיווח.
עמירה דותן: יש לנו למה לצפות בשבוע הבא, אנחנו נעקוב.
עמירה דותן: יש לנו ארבעה נושאים שבכולם יש התקדמות.
עדיאל שמרון: המקרה הזה הוא דוגמה, ובואו נתמקד בו כי במקומות שבהם יש בעיות דווקא חברי הכנסת כאן יכולים לסייע לנו וגם פקידי הציבור.
עדיאל שמרון: אם אנחנו כבר נפגשים ביום ראשון וכבר עובדים על העניין, אז אני לא רואה פה את התרומה הסגולית של הוועדה לביקורת המדינה בסוגיה הזאת.
עמירה דותן: זו הערה מבורכת, אבל אנחנו ניתן לרונית שבאה מהשטח לנהל לנו את הדגשים.
רונית שוהם: הייתי רוצה לבקש ממוניק זרביב שהיא אחות בניצן לומר כמה מילים.
רונית שוהם: אני לא יודעת אם נגענו בוועדה בתחום הרפואה.
רונית שוהם: זה קטע כל כך רגיש, חסוי ובעייתי.
עמירה דותן: בפעם שעברה נגענו בזה.
עמירה דותן: היתה פה עו"ד מרים שאינני זוכרת את שם משפחתה, והיא הציגה את זה חזק.
מוניק זרביב: אני מפונה מנצר חזני, וכעת אני גרה באתר הקארווילות בעין צורים, ועובדת בניצן.
מוניק זרביב: אני נפגשת עם האוכלוסייה שגורשה מהבית, אוכלוסייה שהיא בדיוק דומה לי.
מוניק זרביב: לצערי, כצוות רפואי לא קיבלנו שום הכשרה להתמודדות עם הנושא האישי שלנו כי גם אנחנו גורשנו, וגם לא הכשרה להתמודדות עם המקרים שבאים אלינו.
מוניק זרביב: לפעמים, אנחנו המגע הראשון של התושבים עוד לפני העובדים הסוציאליים.
מוניק זרביב: אפשר להגיד שבחתך האוכלוסייה העלייה ביתר לחץ דם, סכרת, או מקרים חדשים של מחלות קשות היה קורה בכל מקרה.
מוניק זרביב: אבל, בשנה האחרונה היו הרבה יותר מקרים.
מוניק זרביב: באופן אישי, השחיקה הנפשית היא קשה.
מוניק זרביב: לא קיבלנו עזרה ולא כלים מקצועיים להתמודדות עם הנושא גם כמטפלים וגם כמטופלים.
מוניק זרביב: הצוות הוא צוות שהיה מוכר גם קודם לכן, וזה גם בניצן וגם ביד בנימין.
מוניק זרביב: בעין צורים תהיה מרפאה שהרופא בא גורש מגוש קטיף.
מוניק זרביב: כל הצוות הזה מצא את עצמו צריך לעודד אנשים אחרים בשעה שהוא עצמו היה צריך לקבל עידוד שכזה מאנשים מקצועיים.
מוניק זרביב: הבעיה הגדולה היא שלא קיבלנו אף עזרה.
עמירה דותן: זה צורך מאוד אמיתי.
כרמית אוחיון: בשולחן העגול יושב גם נציג משרד הבריאות, והוא יתכנס בקרוב ואנחנו נעלה את זה.
כרמית אוחיון: אנחנו בהחלט ניקח את האתגר להכשיר וללוות.
עמירה דותן: אני הייתי מבקשת שזה יהיה אולי לפני השולחן העגול.
עמירה דותן: זה גם ראוי, והגיע הזמן למצוא את הדרך לעזור גם לצוות הרפואי, לאחיות ולרופאים כפי שאתם עושים בימי העיון לעובדים הסוציאליים.
עמירה דותן: אולי צריך לחשוב אלו אנשים אחרים נמצאים במגע עם האנשים וגם להם לתת תמיכה וכלים.
אריה אלדד: האם את יודעת אם מישהו ריכז נתונים על תחלואה ותמותה באוכלוסייה הזאת בשנה האחרונה?
אריה אלדד: יש נתונים קשיחים כמו ימי אשפוז ותמותה, ורישום סרטן.
אריה אלדד: יש שלושה קודקסים שאפשר להתייחס אליהם.
מוניק זרביב: בהחלט שיש.
מוניק זרביב: יש ביקורים חוזרים, יש עלייה בכל מיני מדדים שונים.
אריה אלדד: האם מישהו ריכז את הנתונים?
אריה אלדד: חשוב מאוד לדעת את זה.
עמירה דותן: חבר הכנסת אלדד, זו הערה נכונה.
עמירה דותן: בזמנו, עו"ד מרים הביאה בפנינו את המקרים.
עמירה דותן: לדעתי, היא מרכזת.
עמירה דותן: לפחות בזמנו היא ריכזה בדיוק לפי המדדים שאתה מדבר עליהם כרגע.
אורי אריאל: למה היא שייכת?
עמירה דותן: עו"ד מרים עובדת עם הוועד, אני לא יודעת להגיד לך בדיוק.
עמירה דותן: היא ריכזה גם נתונים לגבי סרטן, מחלות לב, וביקורים חוזרים ונשנים במרפאות.
עמירה דותן: אני רשמתי לעצמי לפנות אליה בצורה מסודרת, או למשרד הבריאות.
אורי אריאל: אולי הוועדה תקפוץ לבקר את אבנר שמעוני יושב-ראש המועצה.
אורי אריאל: הוא יוכל לתת לנו עדות.
עמירה דותן: הוועדה שולחת אליו פעם נוספת את כל הברכות להחלמה, ומבקשת מכל המטפלים והמטפלות לשמור על עצמם.
רמי אלהרר: האם טיפלתם בנושא תעסוקה או העדפה לתעסוקה?
עמירה דותן: זה היה כבר שלוש פעמים, ואתה תוזמן לפעם הבאה שזה יהיה.
עמירה דותן: לידיעתכם, אנחנו עובדים גם כשאנחנו לא נפגשים כך שיש אינפורמציה שאפשר להעביר אלינו.
עמירה דותן: לא צריכים לחכות לאירוע הכינוס.
עמירה דותן: יגידו לך רונית ואחרים, מעבירים אלינו אינפורמציה באופן שוטף.
עמירה דותן: אני אשמח מאוד לשמוע, ולקשר אותך לכל מי שצריך כי חלק מהדברים כבר נעשים.
דבי רוזן: אי אפשר להפריד את נושא התעסוקה מהמצב הנפשי והחברתי והאישי.
דבי רוזן: אנחנו בכל זאת מדברים על אוכלוסייה אחרת, אוכלוסייה שעבדה בביתה עד הרגע האחרון.
דבי רוזן: אנשים בכל זאת יצרו, יצאו במיליונים, והיום הם שבר כלי.
דבי רוזן: תכנית ויסקונסין היא שונה לחלוטין.
דבי רוזן: נפגשנו ביום ראשון עם אנשי התעסוקה בנגב לגבי יזמות של אנשים שהקורסים שהם מציעים לא מתאימים להם, ובמידה מסוימת זה בזבוז זמן ובזבוז משאבים.
דבי רוזן: אני אמרתי שאת אותם משאבים וכספים שהם רוצים להקצות לקורסים, הם יכולים לתת ליזמות.
דבי רוזן: הבאנו בפניהם יזמות שלנו כמו שירות תיקונים בסגנון של "בעל להשכיר" שבניצן לא קיים יותר כי משרד הביטחון עזב.
דבי רוזן: יש אנשים מוכשרים, יש אנשים שמשוועים לעבודה.
דבי רוזן: הבאנו את היוזמה, אבל הם אמרו שהם לא יכולים לעזור לנו כספית ושהם יכולים לייצג אותנו במשרדים אחרים.
דבי רוזן: אנחנו אמרנו שזה לא ייתכן כי אנחנו יכולים לייצג את עצמנו מספיק בכל המשרדים ובכל הוועדות שבהם אנחנו נמצאים.
דבי רוזן: אנחנו מבקשים שינוי עדיפויות.
דבי רוזן: ראינו שאנשים כבר לא פונים ללשכת התעסוקה כי יש להם יוזמות.
דבי רוזן: תעזרו ביוזמות הקיימות.
דבי רוזן: אני מייצגת את הגלריה הכתומה ואת האומנים בנושא הזה.
דבי רוזן: יש לנו קהילה של בני מנשה - - -
עמירה דותן: בפעם שעברה לא היה לך זמן לדבר, ונתתי לך את הדקות האלה.
עמירה דותן: הפעם אנחנו רוצים לטפל בשני הנושאים שאליהם התכנסנו.
עמירה דותן: יחד עם זה, הייתי רוצה להיפגש איתך אחרי השעה אחת כמה דקות ולשמוע את הדברים שלך, ולראות מה אפשר לעשות.
עמירה דותן: בזמנו ראיתי מצגת הכי אופטימית מכל המצגות שאני ראיתי.
עמירה דותן: את אומרת לשנות את נושא התעסוקה ליזמות, ולראות ביזמות סוג מסוים של תעסוקה.
עמירה דותן: אני אשמח שנשב יחד אחרי השעה אחת ונראה איך אנחנו מקדמים את הנושא הזה חברים, אני מחכה ללוח הזמנים של שבוע הבא כדי לקבל תשובות של המכתבים והשולחנות העגולים, ושל הדיונים האלה והאחרים.
עמירה דותן: מאוד שמחתי להכיר אותך, יש בסל"ע אנשים באמת נהדרים ומדהימים.
עמירה דותן: אני לרשותכם.
עמירה דותן: אם בשבוע הבא נקבל רק בשורות טובות זה יהיה מצוין, אם לא ניפגש בעוד שבועיים.
יעקב מזרחי: אני רוצה להראות מה מצבה של מועצה אזורית שקולטת את מרבית המפונים מגוש קטיף.
יעקב מזרחי: מועצה אזורית חוף אשקלון הוציאה עד ה-30.9 השנה 6 מיליון שקלים ומשהו לצורך קליטת המפונים הן בנושאים המונציפליים והן בנושאים החברתיים.
יעקב מזרחי: עד היום תוקצבנו וקיבלנו 3 מיליון שקלים.
יעקב מזרחי: מעבר לזה, גם במסגרת התקצוב הזה נוצר מצב הכי גרוע שהיה יכול להיות שחלק מהתקציב המונציפלי שהופנה אלינו נלקח לצורך הוצאות בעוטף עזה.
יעקב מזרחי: בתוך תקציב של 1,890,000 שהועבר אלינו 350,000 שקל הועברו לעוטף עזה לצורך קניית זימוניות ליישובים כרמיה וזיקים.
יעקב מזרחי: אני קורא לזה פשוט גניבה, לא פחות ולא יותר.
יעקב מזרחי: זה 350,000 שקל נוספים שחסרים לנו.
יעקב מזרחי: קרי, 3,350,000 שקל.
עמירה דותן: נושא התקציב הוא בוועדת תקציביים.
עמירה דותן: אנחנו רוצים לטפל בנושא הרווחה, האם יש לך משהו לומר לנו בנושא הרווחה?
יעקב מזרחי: אנחנו תוקצבנו באופן מיוחד על-ידי החלטת ממשלה משנת 2006 ב-940,000 שקל לצורך עובדים קהילתיים בקהילות.
יעקב מזרחי: אין לזה תקציב נוסף, אין לזה המשכיות.
יעקב מזרחי: אני לא רואה המשכיות ואני לא יודע מה לעשות.
יעקב מזרחי: היום אני צריך להוציא מכתבי פיטורין למנהלי הקהילות האלה.
יעקב מזרחי: על-פי בקשת הקהילות, בחלק מהקהילות אנחנו פיזרנו את התפקיד על שניים או שלושה בעלי תפקידים.
יעקב מזרחי: אין לנו תשובה לגבי שנת 2007 למלווים קהילתיים.
חגית ירון: הוא מדבר על עוד פונקציה שאם הוא יפטר את האנשים יהיה עוד גרוע.
חגית ירון: אלו אנשים בתוך הקהילות שעד שהתקציב ירד עשו את הכל בהתנדבות, וגייסו את עצמם ואחרים כדי להפעיל את הקהילות.
חגית ירון: מנהלת סל"ע תקצבה אותם.
חגית ירון: יש קהילות שלקחו לצורך העניין מזכיר, ויש קהילות שלקחו מזה כמה פונקציות.
חגית ירון: אם אין בזה כסף זה אומר שכל האנשים האלה יפסיקו לעבוד, ולא יהיה מי שיתפעל את הקהילות מבפנים.
עדיאל שמרון: יש החלטת ממשלה שמדברת על מזכירים ורבנים.
עדיאל שמרון: היא מדברת על כך שהמזכירים והרבנים האלה יועסקו למשך תקופה של שנתיים.
עדיאל שמרון: זו ההחלטה כרגע.
עדיאל שמרון: ההחלטה תקצבה את שנת 2006, ולשנת 2007 יש כבר פניה שלנו לאגף התקציבים.
עדיאל שמרון: יש כבר הסכמה של אגף התקציבים שצריך לתקצב את זה גם ב-2007.
עדיאל שמרון: יש גם יתרות מ-2006 שלא נוצלו והן ינוצלו ב-2007.
עמירה דותן: עדיאל אומר שהיתה החלטה ותוקצב לשנתיים.
עמירה דותן: אתם אומרים שאתם יזמתם שיהיה תקצוב גם ל-2007.
עמירה דותן: יש הסכמה של האוצר וזה אמור לקבל תוקף בזמן הקרוב.
עמירה דותן: האם אנחנו צריכים לעזור במשהו?
עמירה דותן: זה מטופל.
עדיאל שמרון: קובוש מדבר על בעיות שקיימות בהעברה של תקציבים בפועל של מזומנים.
יעקב מזרחי: לא יכול להיות שמעמידים מועצה עם 3 מיליון שקל לבנק של המדינה.
יעקב מזרחי: זה בלתי אפשרי.
עמירה דותן: נעשה דיון נוסף על העברת כספים.
יעקב מזרחי: המועצה האזורית ישבה אתמול כמליאה.
יעקב מזרחי: אנחנו שנה שלמה מבקשים פטור מארנונה לתושבי ניצן.
עמירה דותן: חשבתי מתי זה יגיע.
עמירה דותן: אנחנו נעשה דיון בנושא חוף אשקלון.
יעקב מזרחי: זה הכתובת, אין לי עם מי לדבר.
עמירה דותן: יש עם מי לדבר, אבל לא במחטף.
עמירה דותן: אנחנו לא עושים מחטפים כמו שראית קודם.
עמירה דותן: אם זה הנושא, נעשה על זה דיון.
עמירה דותן: אני מודה לאנשי הרווחה יש לנו דיון נוסף בנושא התעסוקה של אזור ארז.
יעקב מזרחי: לגבי ההבטחה של הרב רביץ לבנות את מתחם העובדים הסוציאליים באתר המועצה האזורית – הרב התחייב ל-400,000 שקל.
יעקב מזרחי: המשרד מודע להתחייבות הזאת.
מנחם וגשל: אני רוצה לומר חד משמעית, לגבי חוף אשקלון – בנינו באתר ניצן לשכה מסודרת מאוד בשיתוף פעולה עם המועצה האזורית, והיא פועלת באתר ניצן.
מנחם וגשל: היא מאוישת עם כל העובדים הסוציאליים שצריכים להיות שם על-פי דעת גם ועד המתיישבים.
מנחם וגשל: אני מדבר כרגע מבחינת הכמות , לא מבחינת איוש.
מנחם וגשל: מספר עובדים זה עניין האיוש של המועצה.
רונית שוהם: אין עובדים.
עמירה דותן: אני מבינה שאין אנשים.
מנחם וגשל: חברים, לא לעשות את זה באופן גורף.
מנחם וגשל: אנחנו הקצנו לאתר ניצן סדר גודל של עשרה תקנים.
מנחם וגשל: פילחנו אותם לפי צורך בתיאום עם ועד המתיישבים ומנהלת סל"ע.
מנחם וגשל: זה שעובד כזה או אחר לא מאויש, זה תמיד יהיה.
מנחם וגשל: אבל בעיקרון, התקנים מאוישים.
מנחם וגשל: אני אומר את זה כאן גם לוועד המתיישבים, אם מישהו מצפה שכל תקן כזה אני משולחני מירושלים אנהל את לשכת הרווחה של חוף אשקלון, הוא פשוט טועה ולא מבין איך הדברים עובדים.
מנחם וגשל: אנחנו נמצאים בפיקוח על העניין הזה.
מנחם וגשל: מדובר כאן על בניית לשכת רווחה, לא זה נמצא בתקציב.
מנחם וגשל: תקצבנו בתקציב לגבי ילדים, משפחות, פרטים.
מנחם וגשל: כל התקציב הזה מנוצל.
מנחם וגשל: יש 5% שלא נוצל.
מנחם וגשל: מבחינתנו, בשנה הבאה אנחנו נמשיך עם אותו תקצוב כמו שהצהרתי בפעם הקודמת.
עמירה דותן: בעשרה לחודש אנחנו בסיור, ואנחנו נראה בעיניים מה קורה.
אורי אריאל: תודה לכל העוסקים במלאכה.
עמירה דותן: המון המון תודה.
עמירה דותן: הישיבה הזאת נעולה, אנחנו עובירם לדיון בנושא התעסוקה בארז.
דליה איציק: אדוני המבקר, זהו דוח ביקורת ראשון לאחר המלחמה, ולכן הוא גם מעורר ענין רב.
דליה איציק: הצלחתי קצת לעלעל בו, ואני מוכרחה לציין שיש כאן דברים רציניים מאוד.
דליה איציק: אני חושבת שגם אנחנו בבית הזה נצטרך לתת עליהם את הדעת.
דליה איציק: אני רוצה לשבח את העושים במלאכה, ולומר לך שאנחנו מתכוונים לקחת מאוד ברצינות את דוח הביקורת הזה.
דליה איציק: אני מניחה שגם אם יתעוררו בגינו ויכוחים כאלה או אחרים, בשל סמיכותו למלחמה, חברת הכנסת טרטמן – וכל אחד שמכיר את האנרגיות שלה יודע על מה אני מדברת – ואנוכי ניקח את העסק מאוד ברצינות ונקפיד קלה כבחמורה.
דליה איציק: אני רוצה להודות לך ולכל הצוות שלך על העבודה הרצינית.
מבקר המדינה מיכה לינדנשטראוס: גברתי היושבת-ראש, גברתי ממלאת-מקום יושב-ראש הוועדה.
מבקר המדינה מיכה לינדנשטראוס: לכבוד ולעונג לי להעניק לכם בהזדמנות של היום על פי החוק את דוח מבקר המדינה.
מבקר המדינה מיכה לינדנשטראוס: זהו דוח הביקורת השנתי 57א יחד עם תקציר הדוח.
מבקר המדינה מיכה לינדנשטראוס: הדוח הזה מתייחס לביקורת שנערכה על-ידי אגף הביטחון של משרד מבקר המדינה בצה"ל, במשרד הביטחון ובגורמים ביטחוניים נוספים.
מבקר המדינה מיכה לינדנשטראוס: אכן, זהו דוח ראשון לאחר המלחמה.
מבקר המדינה מיכה לינדנשטראוס: ניתן לומר שהדוח הזה משקף גם נושאים לא מעטים שעניינם בביקורת שנערכה לפני המלחמה, אך יש להם השלכה לגבי המלחמה עצמה.
מבקר המדינה מיכה לינדנשטראוס: הדוח מקיף מישורים רבים שנבדקו על ידנו בצורה יסודית.
מבקר המדינה מיכה לינדנשטראוס: כפי שאת בוודאי יודעת וכפי שיודעת היושבת-ראש חברת הכנסת טרטמן, אנחנו עוסקים כרגע בצורה משמעותית מאוד בבדיקת אירועי המלחמה בצפון.
מבקר המדינה מיכה לינדנשטראוס: צוות של 50 איש מבין העובדים המקצועיים של משרד המבקר – מחמש חטיבות המשרד –התחיל כבר מיד לאחר תום המלחמה באיסוף חומר, מסמכים, שיחות פגישות, ביקור בכל אחד ואחד מהיישובים שנפגעו בצפון כדי לעמוד מקרוב על אירועי המלחמה.
מבקר המדינה מיכה לינדנשטראוס: הביקורת הזאת שאנחנו עורכים נערכת כמובן על פי חוק יסוד: מבקר המדינה ועל פי חוק מבקר המדינה.
מבקר המדינה מיכה לינדנשטראוס: משני החוקים הללו אנחנו יונקים את הסמכות שלנו לעסוק בבדיקה ובביקורת של המלחמה בצפון.
מבקר המדינה מיכה לינדנשטראוס: אני יכול להוסיף שנפגשנו בינתיים עם חלק נכבד מהשרים.
מבקר המדינה מיכה לינדנשטראוס: הפגישות מתקיימות בבית מבקר המדינה בירושלים או בתל אביב, והן מתקיימות על-פי אמות המידה של הביקורת, כמקובל, בצורה מקצועית ביותר, בצורה שהיא ראויה לביקורת של נושא כל כך חשוב, אותו אנחנו רואים נושא ראשון מעלה מבחינת עבודתנו כביקורת.
מבקר המדינה מיכה לינדנשטראוס: בשלב זה, גבירותיי, עדיין אינני יכול לציין את המועד שבו נסיים את הביקורת; אני יכול לומר לכן שהביקורת נמצאת בשלב מתקדם מאוד, משמעותי מאוד, ושאנחנו מקדישים לכך את מלוא הזמן העומד לרשותנו.
מבקר המדינה מיכה לינדנשטראוס: במקביל, ממשיכה הביקורת לעשות את עבודתה בחמש החטיבות שלנו כדי שגם שם העבודה לא תיפגע.
מבקר המדינה מיכה לינדנשטראוס: יחד עם זאת, המספר מדבר בעד עצמו.
מבקר המדינה מיכה לינדנשטראוס: אם אנחנו מדברים היום על 10% מכלל עובדי מבקר המדינה – מתוך 500 העובדים – שעוסקים בביקורת בנושא המלחמה, זה רק מראה את החשיבות הרבה שאנחנו מייחסים לנושא הזה.
מבקר המדינה מיכה לינדנשטראוס: אני רוצה להביא לידיעתך שיש בדוח הביקורת נושאים שבוודאי יעניינו את חברי הכנסת, שבאמצעותך ובאמצעות היושבת-ראש אנחנו מגישים להם את הדוח הזה.
מבקר המדינה מיכה לינדנשטראוס: אנחנו בוודאי נקיים לגביו דיונים בוועדת הכנסת לענייני ביקורת המדינה, כמקובל.
מבקר המדינה מיכה לינדנשטראוס: הנושאים מגוונים מאוד, וכפי שאתן יכולות לראות מתוכן הדברים ומתוך המבוא לדוח, הם מקיפים נושאים שונים שעניינם בין השאר נוגעים בצה"ל – הכשרת הקצונה הבכירה בצה"ל.
מבקר המדינה מיכה לינדנשטראוס: זהו נושא משמעותי מאוד שגם נושק לאירועי המלחמה.
מבקר המדינה מיכה לינדנשטראוס: יש את הנושא של הטיפול בהסרת לוחות אסבסט, נושא רציני ומשמעותי מאוד.
מבקר המדינה מיכה לינדנשטראוס: יש כמובן את הטיפול של צה"ל בהטרדות מיניות – גברתי היושבת-ראש, את שאלת אותי לגבי הנושא הזה והוא מופיע כאן בדוח.
מבקר המדינה מיכה לינדנשטראוס: לגבי שירות נשים בצה"ל – כוונתנו בעיקר לקידום נשים ושירותן בצה"ל בדרגות הבכירות.
מבקר המדינה מיכה לינדנשטראוס: יש פעולות שנערכו במשרד הביטחון ויש פעולות שנערכו בביקורת על ארגון אלמנות ויתומי צה"ל, ארגון יד לבנים.
מבקר המדינה מיכה לינדנשטראוס: יש נושאים שנוגעים לתעשיה האווירית, לתעשיה הצבאית, וכן לגורמים נוספים – הכל כמפורט בדוח הביקורת.
מבקר המדינה מיכה לינדנשטראוס: אם תרשינה לי גבירותיי לומר לכן בהזדמנות זאת, שנמצא כאן האלוף במיל.
מבקר המדינה מיכה לינדנשטראוס: מנדי אור, שהיה ועדיין משמש – ואני מקווה שישמש עוד שנים ארוכות – ראש חטיבת הביטחון שלנו.
מבקר המדינה מיכה לינדנשטראוס: יחד עם ציבור מסור ונאמן, שפועל ללא לאות, הוא ערך את הדוח הזה.
מבקר המדינה מיכה לינדנשטראוס: אם תישאלנה שאלות, הוא יעמוד לרשותכן בנושאים הקשורים לדוח.
מבקר המדינה מיכה לינדנשטראוס: הייתי רוצה להעניק לכן את הדוח.
מבקר המדינה מיכה לינדנשטראוס: (מבקר המדינה מגיש את הדוח ליושבת-ראש הכנסת)
מבקר המדינה מיכה לינדנשטראוס: חברת הכנסת טרטמן, הדוח מוגש לך כממלאת-מקום יושב-ראש הוועדה.
מבקר המדינה מיכה לינדנשטראוס: (מבקר המדינה מגיש את הדוח ליושבת-ראש הוועדה לענייני ביקורת המדינה)
דליה איציק: גברתי ואדוני המבקר, כל דוחות מבקרים המדינה לדורותיהם חשובים בעיניי מאוד, אבל הדוח הזה חשוב ביותר בעיניי, כי לא מדובר רק באיכות חיים אלא בחיינו ממש.
דליה איציק: זה לא סוד שבמלחמה הזאת התגלו כמה דברים מאוד לא נוחים, ומטעמים מובנים אכבס את מילותי בקפידה.
דליה איציק: כשם שהיא טלטלה אותי היא טלטלה הרבה אנשים ואני מניחה שגם את עובדי מבקר המדינה.
דליה איציק: יושבים כאן חברי-כנסת נוספים שהצטרפו אלינו: אבשלום וילן, אריה אלדד, אלחנן גלזר, מיכאל איתן ועמי איילון.
דליה איציק: אלה באמת אנשים ותיקים ויודעי תורה, שמבינים את התורה הזאת.
דליה איציק: אני מתכוונת לקחת את הדוח הזה מאוד ברצינות.
דליה איציק: אני מתכוונת לפרוט אותו לפרטים ולהעביר אותו לוועדות הרלבנטיות.
דליה איציק: ראיתי כאן למשל נושא שאני עסוקה בו לא מעט – הכשרת הקצונה הבכירה בצה"ל – כיצד היא נעשית, האם צריך איזושהי מסננת, האם החורים במסננת גדולים מאוד.
דליה איציק: משהו קורה לצה"ל.
דליה איציק: עם כל זה שצה"ל הוא של כולנו – צה"ל הוא הילדים שלנו והבעלים שלנו – דווקא בשל כך אנחנו צריכים לטפל גם ברגישות אבל גם בנחישות.
דליה איציק: אני מאוד מוטרדת ממה שקורה שם.
דליה איציק: אני עצמי מתלבטת.
דליה איציק: אני יכולה לספר לך, אדוני המבקר, שמחר נמצא כאן אמנון רובינשטיין.
דליה איציק: היתה כאן ועדת החוץ והביטחון של המדינה, שדיברה על הסמכויות שיש לוועדות ואיך יכול להיעשות פיקוח פרלמנטרי על הממשלה ועל הפעולות.
דליה איציק: אני יכולה לספר לך שאנחנו חושבים איך לעשות צו הבאה כזה.
דליה איציק: אבל מעבר לכך, ההרגשה שלי היא שלפעמים אתה שולח דירקטור ומעביר אותו באלף מסננות, דירקטור למועצת הרשות השניה, למשל, שחשובה מאוד בעיניי - אך לא יותר מאשר להיות אלוף, תת-אלוף או סגן אלוף בצה"ל.
דליה איציק: ואני שואלת את עצמי האם באמת הטובים ביותר מגיעים לצה"ל.
דליה איציק: ואם הם לא מגיעים לצה"ל למה זה קורה, מה קורה בדרך והאם יש דברים שאנחנו צריכים לדעת.
דליה איציק: בעיניי הדוח הזה משמעותי מאוד.
דליה איציק: אתה אוסר עלינו להתייחס לטיוטת הדוח ולפרסם, ובצדק, וחלק מהדברים שקראתי בבית מאוד הניעו אותי וטלטלו אותי.
דליה איציק: אני לא מתכוונת לרדת מהדוח הזה.
דליה איציק: זה אומר שאנחנו נצטרך לשבת יותר, כי הדוח הזה משמעותי מאוד בעיניי ומאוד חשוב בעיניי כי הוא הדבר הראשון שקורה אחרי המלחמה הזאת.
דליה איציק: זה לא ענין פוליטי.
דליה איציק: מי שאומר שהליקויים הללו התגלו רק עכשיו עושה לעצמו חיים קלים.
דליה איציק: זה הולך הרבה שנים אחורה.
דליה איציק: ומפני שאין לנו צה"ל אחר ומפני שזה לוקסוס שחברת הביטוח שלנו חלילה תיפגע – וזאת חברת הביטוח שלנו – אני אישית מתכוונת לקחת עם חבריי חברי הכנסת את הנושא הזה מאוד ברצינות.
דליה איציק: זה אומר שנצטרך לקרוא לכם יותר ולשמוע מכם יותר כדי שבשנה הבאה תוציאו תחת ידיכם דוח הרבה יותר קליט, סביר ומינורי במובן של הליקויים והתיקונים שתראו.
דליה איציק: זה לא סוד שאמרתי לראש הממשלה - במה זכתה המילה אג'נדה שמעניקים לה כזה כוח.
דליה איציק: מה זאת אג'נדה?
דליה איציק: לתקן את הליקויים בצה"ל זאת לא אג'נדה?
דליה איציק: לשקם את הצפון זאת לא אג'נדה?
דליה איציק: יש עוד כמה נושאים שהם בעיניי מאוד אג'נדה.
דליה איציק: מה פתאום זכתה המילה הזאת לכבוד?
דליה איציק: בעיניי זה סדר היום.
דליה איציק: זה מה שקרה בשנה האחרונה וזה מה שצריך להיעשות.
דליה איציק: אני שמחה מאוד שמהבחינה הזאת אתה בבחינת אור לפני המחנה ומדליק את הפנס.
דליה איציק: אנחנו מתכוונים להבעיר אותו וגם לבער את מה שמצאת.
דליה איציק: זה אומר, מנדי, שנצטרך אתכם הרבה יותר כאן איתנו.
דליה איציק: כפי שאתם רואים, יושבים כאן חברי הוועדה לענייני ביקורת המדינה, שהם אנשים משמעותיים מאוד.
דליה איציק: יש יושבת-ראש נמרצת מאוד, ואני אישית מתכוונת לקחת את כל יושבי-ראש הוועדות של הכנסת, לקחת את הדוח הזה ולחלק אותו לפרוסות.
דליה איציק: מה שמתאים לוועדה למעמד האישה בראשה עומד חבר הכנסת גדעון סער יעבור לשם.
דליה איציק: מה שנוגע לנושאי חוץ וביטחון יעבור לוועדת החוץ והביטחון.
דליה איציק: הכל כמובן בכפוף לחוק הביקורת.
דליה איציק: אנחנו נטפל בענין הזה ביסודיות רבה.
דליה איציק: בנוסף, אשמח מאוד אם תשתפו אתנו פעולה במובן הזה שנקרא לכם הרבה יותר כדי לראות מה אנחנו עושים עם זה.
דליה איציק: ייתכן שאפילו אשב עם חברתי אסתרינה טרטמן ונראה איך אנחנו מחלקים את העומס הזה כדי שזה לא ייפול רק על ועדה אחת, וכדי שנוכל להסיק מסקנות ובעיקר להציק לממשלה היכן שצריך להציק לה בסוגיות הללו.
דליה איציק: אני מאוד מודה לכם, וברשותכם רוצה להעביר את רשות הדיבור לחברתי יושבת-ראש הוועדה לעניני ביקורת המדינה.